Борис Младенов-Young
Те се смеят, вдигат шум и врява…

chitanka.info

Те се смеят, вдигат шум и врява,

гонят се и тичат без посока…

Баба им от нерви пощурява,

цялата трепери и ги хока.

Аз й думам да се наслаждава,

че е гледката неповторима;

скоро ще пораснат и тогава

няма лудории в нас да има!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.